RS ลุ้นกำไร Q2/61 ฟื้นตัวโดดเด่น-ราคาหุ้นต่ำกว่าราคาเป้าหมายแนะทยอยสะสม
RS ลุ้นกำไร Q2/61 ฟื้นตัวโดดเด่น-ราคาหุ้นต่ำกว่าราคาเป้าหมายแนะทยอยสะสม
3 ก.ค. 2561

บล.โนมูระ พัฒนสิน ระบุในบทวิเคราะห์วันนี้(3 ก.ค.) ว่า บริษัท อาร์เอส จำกัด (มหาชน) หรือ RS (BUY, TP26.10) ราคาหุ้นลดลงจนต่ำกว่าราคาเป้าหมายบนสมมติฐาน Worst case แล้วถึง 25% ขณะที่พบว่ายอดขายธุรกิจ MPC ไม่ได้รับผลกระทบอย่างมีนัยสำคัญจากประเด็นข่าวการปราบปรามสินค้าอาหารเสริมและผลิตภัณฑ์บำรุงผิวที่ไม่ได้มาตรฐานในตลาด
โดย IR RS ระบุแนวโน้มยอดขายธุรกิจ MPC งวดไตรมาส2/61 ยังทรงตัวใกล้เคียงงวดไตรมาส1/61 สอดคล้องกับที่ผู้บริหาร RS เคยให้ข้อมูลก่อนหน้านี้ และ RS ยังคงเป้ายอดขายธุรกิจ MPC ปี 2018F ที่ 3,500 ลบ. เติบโต +152% เทียบช่วงเดียวกันของปีก่อน
โดยคาดหวังว่ายอดขายจะเติบโตก้าวกระโดดในครึ่งหลังปี 61 จากสินค้า Home &amp; Lifestyle ที่มีสต็อกรองรับยอดขายได้ดีขึ้น จึงมองเป็นโอกาส “ทยอยสะสม” หุ้น RS และเปลี่ยนคำแนะนำเป็น BUY (จากเดิม NEUTRAL) โดยยังคงราคาเป้าหมายกรณี Base case ที่ 26.10 บาท คาดถัดจากนี้หุ้น RS จะมีประเด็นบวกจากกำไรไตรมาส 2/61 ฟื้นตัวโดดเด่นผลจากการปรับขึ้นค่าโฆษณาทีวีดิจิทัลช่อง 8 ตั้งแต่เดือน มี.ค.61
 
 